पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. प्रतापनगर चौराहे पर एक ठग ने व्यापारी को नकली सोने के जेवर थमाकर उससे पचास हजार रुपए ठग लिए। व्यापारी ने जब सोने के जेवर की जांच कराई तो पता चला कि जेवर सोने के नहीं हैं, इनपर सोने का मात्र पानी चढ़ा है। व्यापारी ने ठग के मोबाइल नंबर पर फोन किया तो वह नहीं मिला। इस पर व्यापारी ने प्रतापनगर थाने में शुक्रवार को एफआईआर दर्ज कराई है।
पुलिस ने बताया कि कोठियों की गवाड़ी निवासी मो. इब्राहिम पुत्र छोटू खां की चक्की है। दुकान पर राजू प्रजापत नाम का युवक आया। उसने कहा 1836 के सोने के सिक्के और जेवर उसके पास हैं। दस हजार रुपए तोला में खरीदने हो तो बताएं। मो. इब्राहिम लालच में आकर सोना खरीदने को तैयार हो गया। आरोपी ने एक लाख रुपए एडवांस मांगे।
पचास हजार रुपए एडवांस पर सौदा तय हुआ। प्रतापनगर चौराहे पर सुबह मो. इब्राहिम राजू प्रजापत से मिला। वहां मो.इब्राहिम ने राजू को पचास हजार रुपए दे दिए और सोने के जेवर से भरी थैली ले ली। वापस आकर जब मो. इब्राहिम ने जेवर की जांच कराई तो वह नकली सोना निकला।
Photo : Rishabh Jain
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bam_Latn zho_Hant eng_Latn